Diari Oficial de la Generalitat Valenciana


Sumari del DOGV 5826, del 12-08-2008 (2008/9910)

Informació pública de l'alternativa tècnica del programa d'actuació integrada del sector La Boticaria Golf del Pla General d'Ordenació de Monòver (Alacant).
------------------------------------------------------------------------------------------------------------------------------------------------------------

### Dades del document

Número de DOGV
:   5826

Data del DOGV
:   12-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9910


Data del document
:   31-07-2008

Organisme emissor
:   Mor Desarrollos Mediterraneo, SL

Tipus de document
:   Informació Pública

Descriptors 

:   * Monòver
    * pla d'urbanisme
    * empresa privada

Informació pública de l'alternativa tècnica del programa d'actuació integrada del sector La Boticaria Golf del Pla General d'Ordenació de Monòver (Alacant). [2008/9910]  
Per acord plenari de data 5 de juny de 2008, han sigut aprovades les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenrotllament del sector de sòl urbanitzable La Boticaria Golf del Pla d'Ordenació de Monòver. L'anunci del concurs va ser remés al Diari Oficial de la Unió Europea el dia 13 de juny de 2008 i es va publicar amb data 17 de juny de 2008, en compliment del contingut de l'article 132 de la Llei Urbanística Valenciana. En l'àmbit territorial del municipi de Monòver s'apliquen les bases generals publicades en el Butlletí Oficial de la Província d'Alacant número 32, de data 9 de febrer de 2007.  
La mercantil Mor Desarrollos Mediterráneo, SL, amb CIF B-54241849 i domicili en el carrer José Mas Esteve, núm. 80, codi postal 03817, Elx (Alacant), ha protocol·litzat els documents de l'alternativa tècnica del programa en la notaria de José María Navarrete Vallejo, amb domicili en el carrer Major, 103 - baix, Monòver (Alacant). Així mateix consta un exemplar de la documentació en el Registre General de l'Ajuntament de Monòver (Alacant), situat en la plaça de la Sala, núm. 1, CP 03051.  
L'alternativa tècnica es compon de memòria informativa, descriptiva i justificativa de l'actuació integrada, projecte d'urbanització, així com de la resta de documents previstos en l'article 126 de la Llei 16/2005, Urbanística Valenciana. D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de la formulació d'al·legacions. Les dites al·legacions podran presentar-se indistintament en la notaria de referència en horari de 10.00 a 14.00 hores, o bé en el Registre Municipal de l'Ajuntament de Monòver en horari administratiu obert al públic.  
D'acord amb el que preveu l'article 562 del Reglament d'Ordenació i Gestió Territorial i Urbanística, el programa esmentat serà aprovat definitivament en un termini no superior a tres mesos des de l'obertura de les proposicions juridicoeconòmiques.   
I perquè produïsca els efectes oportuns, lliure el present edicte.  
Elx, 31 de juliol de 2008.- El conseller delegat de Mor Desarrollos Mediterráneo, SL: Manuel Ortuño Ros.